ועדת הכנסת, כנסת 24, פרוטוקול מספר 34, 2021-10-31 15:30

ניר אורבך: אחר הצוהריים טובים, אני מתכבד לפתוח את ישיבת ועדת הכנסת, היום יום ראשון, כ"ה בחשוון התשפ"ב – 31.10.2021.

ניר אורבך: אנחנו נתחיל ברביזיה על החלטת ועדת הכנסת בדבר שינוי בשעת פתיחת ישיבת הכנסת ביום שני, כ"ו בחשוון התשפ"ב – 1 בנובמבר 2021.

ניר אורבך: חבר הכנסת פינדרוס, בבקשה.

יצחק פינדרוס: התברר בשבוע שעבר שאין עניין ליושב-ראש הכנסת ולאף אחד פה בכנסת להעביר את החוק הזה, כי עצרתם את הדיון ב-20:30, ללא הודעה מוקדמת, בהחלטה בשעה 20:25.

יצחק פינדרוס: גם עכשיו, לפי התחשיב, אם יתחילו את הדיון מחר ב-10:00, ב-11:00, ב-12:00 וינעלו אותו למוחרת ב-09:00 בבוקר, הוא גם לא יסתיים.

יצחק פינדרוס: זה לפי התחשיב שלכם.

יצחק פינדרוס: עזבו את התחשיב שלנו.

יצחק פינדרוס: זו סתם התעללות באנשים, התעללות בוועדות.

יצחק פינדרוס: אין שום סיבה שלא יתחילו מחר ב-16:00, רגיל.

יצחק פינדרוס: אם אתם רוצים לשחק עם החוק הזה, תמשיכו לשחק איתו עד 20:30, עד 20:35, מתי שליושב ראש יבוא, כמו שהוא עשה שבוע שעבר.

יצחק פינדרוס: למוחרת בבוקר, אם אתם רוצים להתחיל ב-09:00 דיון על התקציב, בסדר גמור.

יצחק פינדרוס: אני לא חושב שיש מישהו שמתנגד שיתחילו יום שלישי ב-09:00 את הדיון על התקציב.

יצחק פינדרוס: למה אתם מכניסים את החוק הזה של משאבי טבע שאתם משתמשים בו במשך שלושה שבועות?

יצחק פינדרוס: אתם סתם עושים צחוק מעצמכם.

יצחק פינדרוס: אתם לא עובדים עלינו, זאת המציאות.

יצחק פינדרוס: ביום רביעי בשעה 20:25 קיבל יושב-ראש הכנסת החלטה שבמקום לסגור כמו שסוכם את המליאה ב-01:30, הוא סוגר ב-20:30.

יצחק פינדרוס: מה הבעיה שהוא יתחיל את הדיון מחר בשעה 18:30, אחרי הצבעות אי אמון, ויסגור ב-20:30?

יצחק פינדרוס: 24 שעות לא יספיקו לכם לחוק הזה, לכן אני מבקש רביזיה.

מיכאל מלכיאלי: יש דבר כזה שמחר מתחילים את ההצבעות על משאבי טבע ומפסיקים את ההצבעות?

שגית אפיק: לא, מסיימים את ההצבעות.

מיכאל מלכיאלי: זה לא מסתדר עם השעות.

יצחק פינדרוס: יש 45 שעות.

יצחק פינדרוס: מה תעשו?

יצחק פינדרוס: אם יש לו 45 שעות הוא יפסיק, הוא יעשה בדיוק מה שהוא עשה קודם.

יצחק פינדרוס: מה השתנה?

ניר אורבך: מי בעד הרביזיה על החלטת ועדת הכנסת, שירים את ידו?

ניר אורבך: בעד – 1

ניר אורבך: הרביזיה לא אושרה.

ניר אורבך: אנחנו עוברים לסעיף השני: קביעת סדרי דיון מיוחדים בקריאה השנייה והשלישית בהצעות החוק הבאות, בהתאם לסעיף 98 לתקנון הכנסת: 1.

ניר אורבך: הצעת חוק התקציב לשנת הכספים 2021, התשפ"א-2021 (מ/1441).

ניר אורבך: 2.

ניר אורבך: הצעת חוק התקציב לשנת הכספים 2022, התשפ"א-2021 (מ/1442).

ניר אורבך: 3.

ניר אורבך: הצעת חוק מסגרות תקציב המדינה (הוראות מיוחדות לשנים 2021 ו-2022) (תיקוני חקיקה והוראת שעה), התשפ"א-2021 (מ/1443).

ניר אורבך: 4.

ניר אורבך: הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"א-2021 (מ/1443).

ניר אורבך: 5.

ניר אורבך: הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2021 ו-2022), התשפ"א-2021 (מ/1443).

ניר אורבך: ועדת הכנסת קבעה, בהתאם לסעיף 98 לתקנון הכנסת, את סדרי הדיון הבאים בקריאה השנייה והשלישית בקשר להצעות החוק שבכותרת ( להלן – חמש הצעות החוק): 1.

ניר אורבך: חמש הצעות החוק משוחררות מחובת המתנה לפי סעיף 88 לתקנון.

ניר אורבך: 2.

ניר אורבך: יתקיים דיון משולב בחמש הצעות החוק.

ניר אורבך: 3.

ניר אורבך: הדיון המשולב יחל ביום שלישי, כ"ז בחשון התשפ"ב -2.11.2021 בשעה 09:00 ויימשך, בכפוף לאמור בהחלטה זו, עד למוחרת, יום רביעי, בשעה 18:30.

ניר אורבך: 4.

ניר אורבך: הדיון המשולב ייפתח בהצגת הצעות החוק על ידי יושב-ראש ועדת הכספים ויושבי ראש הוועדות האחרות שטיפלו בפרקים מתוך הצעות החוק.

ניר אורבך: 5.

ניר אורבך: לאחר מכן תחול הנמקת ההסתייגויות.

ניר אורבך: בדיון יוכלו להשתתף רק חברי הכנסת שהגישו הסתייגויות או בקשות רשות דיבור.

ניר אורבך: מסגרת הזמן שתינתן לחברי הכנסת בדיון המשולב תחולק על ידי מזכירות הכנסת באופן הבא: שלושת רבעי לחברי סיעות האופוזיציה, רבע לחברי סיעות הקואליציה.

ניר אורבך: במסגרת הזמן של הקואליציה יהיו רשאים לדבר גם שרים וסגני שרים, בענייני משרדם.

ניר אורבך: 6.

ניר אורבך: ביום רביעי, כ"ח בחשון – 3.11.2021 בשעה 18:30 יסוכם הדיון המשולב על ידי דוברים אלה לפי הסדר הבא, כל אחד במסגרת זמן שלא תעלה על 10 דקות: שר האוצר, ראש הממשלה חלופי, ראש הממשלה, ראש האופוזיציה, יושב ראש ועדת הכספים.

ניר אורבך: 7.

ניר אורבך: לאחר הסיכום ולא לפני השעה 19:00 ביום רביעי יחלו ההצבעות על חמש הצעות החוק.

ניר אורבך: 8.

ניר אורבך: הפסקות: אם לא יהיו דוברים במהלך הדיון ביום שלישי, תוכרז הפסקה בדיון, עד יום רביעי בשעה 09:00.

ניר אורבך: על אף האמור בסעיף 7, אם לא יהיו דוברים במהלך הדיון ביום רביעי, יוקדמו דברי הסיכום ותחילת ההצבעות, ובלבד שדברי הסיכום לא יחלו לפני השעה 11:00 ושתימסר לחברי הכנסת הודעה של שלוש שעות מראש, ובמידת הצורך תתקיים לשם כך הפסקה בדיון.

ניר אורבך: בשל משך הדיונים, יושב-ראש הישיבה רשאי להכריז על הפסקות קצרות במהלך הדיון וההצבעות.

ניר אורבך: יושב ראש הישיבה רשאי להכריז על הפסקה ארוכה בלילה או ביום מנוחה.

ניר אורבך: 9.

ניר אורבך: הצבעה על הסתייגויות:

להצביע עליהן: הסתייגויות לשני חוקי התקציב:

להצביע עליהן: לסעיפים התקציביים: יתקיימו שלוש הצבעות ביחס לכל סעיף – כל ההסתייגויות שעניינן תוספת תקציב, כל ההסתייגויות שעניינן הפחתת תקציב, וכל ההסתייגויות שעניינן תכניות חדשות (ככל שהוגשו).

להצביע עליהן: ההסתייגויות שעניינן התוספות, ההפחתות או התכניות החדשות, לפי העניין, כנדחות.

להצביע עליהן: הסתייגויות ל-3 הצעות החוק הנלוות: תתקיים הצבעה על לא יותר מ-120 הסתייגויות (ל-3 הצעות החוק יחד).

להצביע עליהן: 10.

להצביע עליהן: לעניין בקשה להצבעה שמית לפי סעיף 36(ב) לתקנון, מצד חברי סיעות האופוזיציה (צד א') או לבקשת חברי סיעות הקואליציה/ הממשלה (צד ב'), ואם הוגשה הבקשה בידי חברים מסיעות שונות – לפי השתייכות רוב החברים: יצביעו על לא יותר מ-5 בקשות לכל צד, על כל אחת מהצעות חוק.

להצביע עליהן: יושב ראש הישיבה רשאי לאפשר הצבעות שמיות נוספות, במספר זהה לשני הצדדים.

להצביע עליהן: עד כאן ההצעה.

להצביע עליהן: כעת נעבור לרשות דיבור.

להצביע עליהן: בבקשה, חבר הכנסת פינדרוס.

יצחק פינדרוס: אדוני היושב ראש, אני חושב שעושים פה ציניות וחוכא ואטלולא.

יצחק פינדרוס: יש הבדל בין זכויות אופוזיציה, שזה לא רלוונטי בהכשר בג"ץ, לבין דיון ענייני.

יצחק פינדרוס: אני לוקח את סעיף 4 ו-5.

יצחק פינדרוס: בסעיף 4 ו-5 יש 60 סעיפים, שבתוכם יש העלאת גיל פרישה לנשים, חוק הכשרות, הורדת הרוב בתכנון ובנייה מ-80% ל-66%.

יצחק פינדרוס: כל אחד מהנושאים האלה, מאותם 60 חוקים שנמצאים בסעיפים 4 ו-5, שווים דיון של לפחות כמה שעות.

יצחק פינדרוס: כבר 21 שנה לא העבירו תקציב במדינת ישראל, לפי תמר זנדברג, וסוף סוף הביאו בשורה לעם ישראל אחרי 21 שנה.

יצחק פינדרוס: צריך להיות איזה שהוא דיון ענייני של כמה שעות.

יצחק פינדרוס: אני מוכן להגיד יממה אחת, שתי יממות, יממה וחצי.

יצחק פינדרוס: יש לך 60 חוקים שאתה אפילו לא נותן שעה, שעה וחצי דיון ענייני על כל אחד מהם.

יצחק פינדרוס: הם חוקים משמעותיים לאזרחי ישראל.

יצחק פינדרוס: אתה יודע מה המשמעות לאנשים בהעלאת גיל הפרישה לנשים?

יצחק פינדרוס: אתה יודע מה המשמעות לאנשים שעכשיו יזרקו אותם מהבית כי מורידים את אחוז ההסכמה?

יצחק פינדרוס: אתה יודע מה המשמעות של חוק הכשרות?

יצחק פינדרוס: ראינו היום מה קרה בנגב בעקבות הזלזול במשגיחי הכשרות, שיצא משם משגיח כשרות פצוע.

יצחק פינדרוס: כנראה זה האמ-אימא של יוליה מלינובסקי.

יצחק פינדרוס: ריבונו של עולם, מה עומד מאחורי המחשבה הזאת?

יצחק פינדרוס: סעיפים ראשון, שני ושלישי - הגיוני.

יצחק פינדרוס: אני, בניגוד לאלה שחושבים שלא היה 21 שנים תקציב, יודע שלא היה פה שנה וחצי תקציב.

יצחק פינדרוס: אם תגידו שאפשר לדון על זה בשתי יממות אני אבין את ההיגיון.

יצחק פינדרוס: אתם עושים פה חוכא ואטלולא מהדת שאתם קבעתם – דת של דמוקרטיה, דת של דיונים, דת של פרלמנט.

יצחק פינדרוס: אני לא מאמין בדת הזאת, אבל לפחות תכבדו את מה שאתם מאמינים בו, תנהלו איזה שהוא דיון הגיוני.

יצחק פינדרוס: כמו שאמרתי, לא היו בהיסטוריה 60 חוקים.

יצחק פינדרוס: אני לא זוכר אם היושב-ראש פיצל שניים מהם, אבל נשארו 60 חוקים משמעותיים בתוך העניין הזה.

יצחק פינדרוס: אין אפילו שעה לדיון על כל אחד מהם.

יצחק פינדרוס: אם נכניס את התקציב, בכלל הגעת ל-100 שעות.

יצחק פינדרוס: האופוזיציה לא אשמה שהביאו 62 חוקים בצורה כזאת, אבל הביאו 62 חוקים בצורה כזאת.

יצחק פינדרוס: אני חושב שזה לא הגיוני, לא עושה שכל, וגם אין לזה שום הצדקה ושום סיבה.

ניר אורבך: חבר הכנסת פינדרוס, תודה רבה.

ניר אורבך: חבר הכנסת שלמה קרעי, בבקשה.

שלמה קרעי: תודה, אדוני היושב-ראש.

שלמה קרעי: ההצבעה שהייתה בשעה 13:00 בצוהריים לערך לגבי הקדמת שעת המליאה מחר לא עברה, היו כאן חמישה חברי אופוזיציה שהצביעו נגד.

בועז טופורובסקי: למרות שלפי התקנון היא עברה.

שלמה קרעי: זה לא עבר.

שלמה קרעי: אנחנו לא מקבלים את העמדה שהתקנון גובר על הדמוקרטיה.

שלמה קרעי: אתם פה מנשלים חצי מהעם מזכות ההצבעה על התקציב וחוק ההסדרים.

שלמה קרעי: לא לחינם הביאו לכאן את קושניר עם חולצת טריקו כדי שיצביע אתכם, והביאו את עידית סילמן שאיחרה בדקה כדי שיהיה לכם רוב.

שלמה קרעי: בכל ההצבעות דאגתם שיהיה רוב, למרות שכביכול אין לנו זכות הצבעה, אבל הפעם הזאת נכשלתם, הפעם הזאת זה לא עבר.

שלמה קרעי: עכשיו הפלתם גם את הרביזיה.

שלמה קרעי: זה אומר שאין לכם סמכות לפתוח מחר את המליאה לפני שעה 16:00 אחר הצוהריים.

בועז טופורובסקי: תפנה לבג"ץ.

שלמה קרעי: אנחנו לא פונים לבג"ץ.

שלמה קרעי: בג"ץ הוא לא הגננת.

שלמה קרעי: תעשו מה שאתם רוצים.

שלמה קרעי: אתם בקרוב תיעלמו מכיסאות השלטון ואז נדאג להחזיר לכם מנה אחת אפיים.

יצחק פינדרוס: אני מקווה שתזכרו את זה, שלא תהיו כאלה עדינים.

שלמה קרעי: אל תדאג, פינדרוס, אני כבר למדתי על בשרי שגם הייעוץ המשפטי, שתליתי בו הרבה תקוות, בסוף מיישר קו עם הקואליציה.

יצחק פינדרוס: הם כתבו שלא לקחת את חוק ההסדרים כמות שהוא, אבל צפצפו עליהם.

שלמה קרעי: כתבתי מכתב ליועצת המשפטית של הכנסת אחרי שהייתה לי שיחה מקדימה לפני חודש או חודשיים והבנתי ממנה שיהיו לנו לפחות שלושה, ארבעה ימים לדיון על חוק הסדרים כל כך מנופח ועל תקציב דו- שנתי.

שלמה קרעי: מדובר בחוק דרקוני שמשנה סדרי בראשית, שיש בו פרקים וחוקים שלא קשורים לתקציב.

שלמה קרעי: ברפורמת הכשרות הפעילו משהו כמו סעיף 98 בתוך הוועדה.

שלמה קרעי: אלפי הסתייגויות שהגשנו בתקציב עצמו לא נדונו תוך כדי הדיון של הוועדה.

שלמה קרעי: עם כל ההצגה הזאת של דיוני התקציב, בסוף התקציב לא נדון בוועדת הכספים.

שלמה קרעי: לא היו כאן דיוני תקציב בפועל.

שלמה קרעי: התקציב נדון כהצגה של שר שמגיע לוועדת הכספים.

שלמה קרעי: אפילו הסתייגות אחת מבין אלפי ההסתייגויות שהגשנו לתקציב לא נדונה בוועדת הכספים.

שלמה קרעי: עכשיו באים עם עשרות פרקים בחוק ההסדרים שלא קשורים בכלל לתקציב, עם רפורמות שמשנות דרמטית את סדר היום, אם זה מס גודש, אם זה העלאת גיל פרישה, שבאופן עקרוני הוא טוב אבל בלי לתת מענה לנשים במקצועות שוחקים זה גרוע, זה רע, זה דורסני, זה פוגעני.

שלמה קרעי: אתם מתנהגים כמו פקידים, לא כמו נבחרי ציבור, וכל מה שהאוצר מאכיל אתכם אתם שופכים לנו לתוך הדפים ומעלים להצבעות.

שלמה קרעי: עם כל הכבוד, 30 שעות, שמתוכן רבע הולך לקואליציה וגם יש ליושב-ראש זמן וסמכות לתת הפסקה תוך כדי הדיונים, זה זמן לא סביר, לא מידתי, בפרט לאור העובדה שיש לכם עוד שבועיים עד להגשת התקציב.

שלמה קרעי: אם הזמן היה דוחק ולא הייתה ברירה הייתי אומר, כן, בשביל זה יש את סעיף 98, הוא נועד כי אין ברירה, אבל יש ברירה, אפשר לתת לפחות 72 שעות, אם לא יותר מזה, של דיון מעמיק כך שכל אחד יציג את עמדתו.

שלמה קרעי: אני מצפה שזה ישתנה, שזה לא יישאר כמו שזה.

שלמה קרעי: מופיע לכם כאן בסוף שיושב ראש הישיבה רשאי לאפשר הצעות שמיות נוספות.

שלמה קרעי: אני מבקש ודורש שיושב-ראש הכנסת, שהוא יותר ויותר איבד את הממלכתיות ועובד בשירות הקואליציה ולא כיושב-ראש כל המליאה, לא יוסיף הצבעות תוך כדי דיון.

שלמה קרעי: אם הוא רוצה להוסיף הצבעות שמיות, שיוסיף בתחילת הדיון ויגיד: בנוסף לקואליציה ולאופוזיציה, לכל אחד יש 10 הצבעות, 100 הצבעות.

שלמה קרעי: שלא יוסיף כשהוא רואה שאין ברירה.

שלמה קרעי: הוא לא עובד אצל הקואליציה, הוא יושב-ראש הכנסת, יושב ראש המליאה.

שלמה קרעי: הוא לא יכול להשתמש בכלי הזה כדי לפרגן לקואליציה כך שהדברים יסתדרו כמו שהיא רוצה.

שלמה קרעי: הדבר האחרון הוא לגבי החוק של משאבי טבע.

שלמה קרעי: היועצת המשפטית לכנסת אמרה לנו בזמנו: "תפסיקו, אל תגישו הסתייגויות לא ענייניות באלפים.

שלמה קרעי: אם תגישו כמות סבירה, אני אוודא שלא יפצלו לכם את זמן הדיבור במליאה וכל אחד ידבר את כל ההסתייגויות ברצף".

שלמה קרעי: ואכן לא הגשנו אלפי הסתייגויות, הגשנו 100 הסתייגויות.

שלמה קרעי: עם התקדמות הזמן היינו מגישים לא יותר מ-100, 120 הסתייגויות, כמות סבירה כמו שהתבקשנו, ועד היום נתנו לכל אחד לדבר את הזמן שלו.

שלמה קרעי: בחוק הזה היושב-ראש הגדיל לעשות - לא רק שהוא מפצל את הזמן, הוא גם מפצל בתוך הסעיף עצמו.

שלמה קרעי: אם יש שתי הסתייגויות לסעיף, הוא נותן לחבר הכנסת לנמק חמש דקות, מפריד אותו עם עוד כמה אחרים, ואז נותן לו עוד חמש דקות.

יצחק פינדרוס: ואז, אחרי שעתיים, הוא אומר לו: "סגרתי את הדיון".

שלמה קרעי: לגבי סגירת הדיון שמענו מהיועצת המשפטית שעשו את זה לא לפי התקנון.

שלמה קרעי: אני מקווה שלא יעשו את זה שוב פעם מחר.

שלמה קרעי: בכל מקרה, אנחנו לא כאלה שפונים לבג"ץ, בקושי לייעוץ המשפטי לכנסת.

שלמה קרעי: אני חושב שהייעוץ המשפטי לכנסת צריך לעשות כאן סדר, לא לתת לדברים להתנהל באופן אנטי דמוקרטי תוך שימוש בכלים דמוקרטיים כדי לרמוס את האופוזיציה.

ניר אורבך: תודה רבה.

ניר אורבך: חבר הכנסת יריב לוין, בבקשה.

יריב לוין: תודה, אדוני היושב-ראש.

יריב לוין: אדוני, החדר הזה של ועדת הכנסת היה לאורך כל השנים מקום שהייתה לו עוצמה מאוד גדולה, משום שהתקיימו בו דיונים וויכוחים לא פשוטים ומעמיקים.

יריב לוין: כמעט תמיד גם התקבלו בו החלטות שלא היו בהכרח העתק של מה שהונח על השולחן על ידי קואליציה או מציע כזה או אחר.

יריב לוין: הדבר הזה נעשה מתוך התפיסה של כל יושבי הראש שישבו על כיסאך שהאחריות שלהם היא להטביע את החותם האישי שלהם ולנסות, גם אם לא להביא להסכמות תמיד, לצמצם את הפערים ולייצר בסוף תוצאה סופית שתבטיח את זה שהכנסת לא תהפוך לדבר סמלי וריק מתוכן אלא מערכת באמת משפיעה, אמיתית ועובדת.

יריב לוין: אני אומר לך בצער גדול, אדוני היושב-ראש, שלא כך קורה בתקופה האחרונה.

יריב לוין: הדברים הגיעו לשיאם כאשר חוק ההסדרים, שהוא חוק הסדרים בהיקף אדיר, חסר תקדים, הוא דבר שנלחמנו כאשר ישבנו בקואליציה, כאשר ישבנו על הכיסא של יושב-ראש ועדת הכנסת ועל כיסא יושב-ראש הכנסת כדי לצמצם אותו באופן דרמטי.

יריב לוין: אפשר לראות שלאורך השנים הצלחנו לצמצם, לצמצם, לצמצם ולהוריד את חוק ההסדרים באופן משמעותי כדי שישרת את התכלית שהוא נועד לו – להעביר חקיקה תומכת תקציב, הכרחית לצורך התקציב, לא מעבר לזה.

יריב לוין: והנה הגיע לכאן חוק הסדרים עצום ממדים, שמחזיר אותנו לימים השחורים של ראשית השימוש בכלי הזה בהיקף שלא היה כמוהו, להערכתי, לפחות 20 שנה.

יריב לוין: עשה יושב ראש הכנסת מאמץ לא מבוטל כדי לצמצם אותו, ובאמת צמצם אותו במידה מסוימת.

יריב לוין: כאשר החוק הגיע לכאן, לוועדת הכנסת, קרה דבר שבעיני הוא גם תקדים גדול וגם דבר שאני לא מצליח להבין איך יכול היה לקרות - החוק יצא מכאן כמו שהוא נכנס.

יריב לוין: לא פוצל אפילו פרק אחד מתוך החוק.

יריב לוין: אני לא זוכר דבר כזה.

יריב לוין: אני חושב שלא לכך יועדה ועדת הכנסת.

יריב לוין: התהליך כאן הוא לא הליך של חותמת גומי.

יריב לוין: התהליך שתמיד היה זה שאחרי שנשמעו הדעות השונות, אחרי שנבחנו הפרקים אחד אחרי השני ונשמעה העמדה הברורה של הייעוץ המשפטי, היו מוצאים החוצה נושאים שאינם רלוונטיים.

יריב לוין: עושים את זה מטעם אחד פשוט – כדי להבטיח את זה שיתקיים דיון רציני ואמיתי באותם נושאים.

יריב לוין: נתתי דוגמה מוועדת החוקה, חוק ומשפט לגבי הצעת חוק מרחיקת לכת שקובעת שעצירים ואסירים לא יראו שופט פנים אל פנים כאשר דנים בעניינם, אלא אפשר יהיה לקיים את הדיונים בהארכות המעצר או דיונים אחרים שנוגעים לאותם אסירים או עצירים בוידאו קונפרנס, במין דיון זום כזה.

יריב לוין: זה דבר שאין לו שום נגיעה לתקציב אבל יש לו נגיעה למאמץ ארוך שנים שעושים גורמים שונים שלא נוח להם להתמודד עם המאמץ שכרוך בהסעת האסירים מבתי המעצר או בתי הסוהר לאולמות המשפט.

יריב לוין: הדבר הזה היה חייב לצאת מחוק ההסדרים.

יריב לוין: בשביל מה אנחנו יושבים פה?

יריב לוין: אנחנו יושבים פה כדי להגן על האנשים במצבי המצוקה הקשים ביותר, כדי להגן על זכויות האדם הבסיסות ביותר לפני כל דבר אחר.

יריב לוין: אתה יודע, אדוני היושב-ראש, איך הדבר הזה הסתיים בוועדת חוקה?

יריב לוין: בכך שכשיש תקלה אפשר בטלפון.

יריב לוין: לאסיר יודיעו בטלפון שהוחלט להאריך את מעצרו, מבלי שהשופט בכלל ראה אותו, מבלי שקוים דיון אמיתי דרך הטלפון או בשיחת ועידה.

יריב לוין: אדוני היושב-ראש, יושב- ראש ועדת הכנסת זה תפקיד רב אחריות.

יריב לוין: לא יכול להיות שתחת ידיך תצא תקלה ומחשבה כזאת.

יריב לוין: לא יכול להיות שזה עובד ככה שיש יעד לעמוד בזמנים ולהעביר את ההחלטות as is.

יריב לוין: אני אומר לך, זה לא היה ככה אף פעם, ובצדק לא היה ככה.

יריב לוין: כולם גם כיבדו את זה, כולל המנהיגים החזקים ביותר, עם הדרישות הקשות ביותר מהממשלה.

יריב לוין: כולם הבינו שיש פרלמנט, שיש כנסת, ויש לפעמים דברים שאולי למישהו אצה הדרך אבל האינטרס הציבורי מחייב לדון בהם.

יריב לוין: אני אומר את זה, והלוואי ואתבדה, כי גם הדיון הזה הוא דיון סרק.

יריב לוין: ממילא כבר גמלה בליבכם ההחלטה לאשר את ההצעה כפי שהבאתם אותה.

יריב לוין: הייתה מסורת ארוכת שנים של הידברות אמיתית עם האופוזיציה בעניין סדרי הדיון והדיונים בנושא התקציב וחוק ההסדרים.

יריב לוין: אגב, הידברות שהוביל יושב-ראש הכנסת ביחד עם יושב-ראש ועדת הכנסת, יושב-ראש הקואליציה והנציגים המתאימים של האופוזיציה.

יריב לוין: בדיון הקודם אמרתי שנכבד את המסורת שהייתה תמיד ולא נגיש הסתייגויות מצד האופוזיציה לתקציב הכנסת ושראוי שההתייעצות, שגם היא הייתה מסורת של שנים, תתקיים.

יריב לוין: זה לא קרה אז.

יריב לוין: נדמה שכשאמרתי את הדברים זה גם לא עניין אף אחד, זה פשוט עבר ליד האוזניים.

יריב לוין: אותו דבר קורה הפעם.

יריב לוין: מה, אף אחד לא חושב שראוי להרים טלפון ולדבר איתנו?

יריב לוין: אתה יודע מה עושים?

יריב לוין: עושים כאילו.

יריב לוין: מתקשרים אלי 50 דקות לפני הישיבה כדי להגיד לי, "תשמע, אולי נעשה דיון", ואז אני שואל, "איזה דיון נעשה, האם יש לכם איזו נכונות לשנות משהו, איזה פסיק, איזו אות".

יריב לוין: הצעתי הצעות שתכליתן הייתה מאוד ברורה – להבטיח את זה שלא נמשוך יותר זמן ממה שאנחנו יכולים ונתכנס למסגרת הזאת שאתם רוצים, אבל כמובן שנדחיתי על הסף.

יריב לוין: אדוני היושב-ראש, לנו יש זכות להגיש הצעת אי אמון בממשלה.

יריב לוין: אתם קמתם והחלטתם בהחלטה שאין לה הצדקה לקדם את חוק משאבי הטבע במקביל לתקציב, דבר שעל פניו היה ראוי להימנע ממנו מההתחלה.

יריב לוין: הרי ברור שהוא אבסורדי, כי הוא באמת סותם את המליאה.

יריב לוין: הוא מקשה עליכם עוד לפני שהוא מקשה עלינו.

יריב לוין: זאת החלטה שלכם, לא שלנו.

יריב לוין: קודם החלטתם את זה, אחר כך החלטתם שלמרות שהולך להיות לנו שבוע עמוס שיימשך לתוך יום חמישי, שישי, ואני לא יודע מה אתם עוד מתכננים, אתם תקדימו את המליאה ביום שני לשעה 10:00.

יריב לוין: תוך כדי כל זה גם ראש הממשלה נוסע לחו"ל ואתם פונים ואומרים, "למה אתם מגישים הצעת אי אמון".

יריב לוין: תדעו, אגב, שזה נעשה כך, לצערי, גם בעבר, זה לא שאנחנו שוברים איזו מסורת שאתם הקפדתם לקיים כל השנים.

יריב לוין: באתי מיוזמתי ואמרתי, "אתם יודעים מה, אני מוכן, אבל בואו נתחיל את המליאה בשעה שהיינו מתחילים אותה לו הייתה מוגשת אותה הצעת אי אמון".

יריב לוין: אפילו את זה לא הסכימו לקבל.

יריב לוין: מה, אתם רוצים בכוח שתוגש הצעת אי אמון?

יריב לוין: יש לכם אינטרס שיהיה אי אמון?

יריב לוין: אני לא מבין את המשחק הזה.

יריב לוין: אנחנו מוכנים לא להגיש הצעת אי אמון, אבל אל תגרמו לכך שנצטרך להתחיל את חוק משאבי טבע ואת הדיון בהסתייגויות ב-10:00 בבוקר בשבוע שהולך להיות ארוך כל כך.

יריב לוין: גם כשאני מציע את זה אני מקבל תשובה שלילית במקום.

יריב לוין: עכשיו אני אומר כמה דברים, אדוני, לגוף העניין.

יריב לוין: תראה, מדובר בהיקף של חוק הסדרים עצום.

יריב לוין: מדובר בחמישה חוקים.

יריב לוין: מובאים החוקים גם בנפרד, לכל שנת תקציב בנפרד.

יריב לוין: ברור לגמרי שיש הצדקה ויש חובה לתת זמן דיבור הרבה יותר משמעותי ממה שהוצע כאן, בטח בהיקפי הרפורמות שבהן אנחנו עוסקים.

יריב לוין: הצעתי לקצר את הזמן על ידי זה שנוותר באופן מוחלט על הצבעות שמיות כי אנחנו רוצים שתהיה לנו אפשרות לנמק את הדברים ולקיים דיון מסודר.

יריב לוין: אתם לא רוצים.

יריב לוין: אתם חוששים, אולי, שזה יקשה עליכם לנהל את ההצבעות, שזאת זכותכם, אבל זה לא יכול לבוא על חשבוננו.

יריב לוין: בהיבט הזה צריך לקבוע שתחילת ההצבעות תהיה ביום חמישי, לא ביום רביעי אחר הצוהריים, ושצריך להימנע מכל דיון, בוודאי מהצבעות, ביום שישי, דבר שלא עשו פה ואין סיבה לעשות.

יריב לוין: לו היית אומר לי, אדוני היושב-ראש, שהמועד האחרון להשלמת התקציב חל ביום ראשון הייתי מבין, אבל לא רק שיש עוד שבוע אתם גם מראש מודיעים שאם לא נספיק אתם תקדימו ותקיימו יום מליאה נוסף ביום ראשון.

יריב לוין: הדברים צריכים להיות עם איזון מסוים.

יריב לוין: אם זה המצב, אין שום סיבה לא לסיים ביום חמישי ב-02:00 בלילה, ולחדש את הדיונים ביום ראשון בבוקר.

יריב לוין: אני חושב שזה סביר, זה הגיוני, זה נעשה ככה תמיד.

יריב לוין: כך גם התוצאה הסופית תהיה תוצאה הרבה יותר נכונה והרבה יותר הגיונית.

יריב לוין: אדוני היושב-ראש, אתה תגלה מהר מאוד דבר אחד – שאנשים דווקא מכבדים יושב-ראש ועדה שבא ואומר, "רבותיי, יש לי תפקיד, אני צריך כחלק מהמערכת לדאוג שהתקציב יעבור ולכן אני לא אעשה שום הסדרים שיכולים לגרום לזה שבגלל בעיית זמן התקציב ייתקע, אבל בתוך מרחב התמרון שיש לי יש דברים שאני רוצה לוודא שיתנהלו כמו שצריך, יתוקנו כפי שצריך".

יריב לוין: לא עשית את זה בנושא של חוק ההסדרים.

יריב לוין: לפחות בעניין הזה אני חושב שראוי וחשוב שזה ייעשה.

יריב לוין: אני פונה אליך ומבקש ממך לא לקיים עכשיו הצבעה, אלא לקחת את הדברים, להתדיין עם שותפיך לקואליציה, כדי להגיע בסופו של עניין לתוצאה הגיונית וסבירה שלא יהיה בה כדי לסכן את היכולת שהתקציב יעבור בגלל בעיה טכנית.

ניר אורבך: תודה, חבר הכנסת יריב לוין.

ניר אורבך: חבר הכנסת טופורובסקי, בבקשה.

בועז טופורובסקי: אני מלא הערכה לכל מה שאמרת.

בועז טופורובסקי: הרבה ניסיון והרבה ידע ושכל יש בכל מה שאמר חבר הכנסת לוין.

בועז טופורובסקי: כמו שאתם יודעים, זה תהליך מאוד מורכב העברה של שני התקציבים ושלושה חוקים שנלווים אליהם – ההסדרים, מסגרת התקציב וההתאמות.

בועז טופורובסקי: אנחנו מאוד משתדלים לעשות איזה שהוא תהליך.

בועז טופורובסקי: עשינו בדיקות לגבי מה שהיה לאורך השנים האחרונות בהעברת התקציב, כדי למצוא איזה שהוא סוג של איזון, משהו שלא מפר את האפשרות של כל אחד לבטא את עצמו, כולל האופוזיציה והקואליציה.

בועז טופורובסקי: השיחה שנעשתה עם יריב על ידי יושבת ראש הקואליציה נעשתה שנייה אחרי שחשבנו על זה בחדר, אחרי שהחלטנו איך אנחנו חושבים שצריכים להיראות כל סדרי הדיונים, אחרי הרבה מאוד דיונים של משאים ומתנים ובדיקות.

בועז טופורובסקי: איך שהחלטנו שזה מה שצריך להיות אמרנו שקודם כל נדבר עם מרכז האופוזיציה.

בועז טופורובסקי: עשינו את זה.

בועז טופורובסקי: שמענו את שתי ההצעות של חבר הכנסת לוין.

בועז טופורובסקי: ההצעה הראשונה לא מקובלת, כי אנחנו צריכים את הנושא של ההצבעות השמיות, וזה ברור, זה מובן מאליו, אנחנו לא מסתירים את זה, אנחנו אומרים את זה.

בועז טופורובסקי: לגבי הדבר השני, הביטול של האי אמון תמורת זה שנתחיל ב-12:30, בהתחלה זה היה נשמע לי הגיוני, אבל אז נזכרתי שכמה וכמה פעמים האופוזיציה ביטלה דברים שהיו רגילים כאן בנוהג.

בועז טופורובסקי: כשבאנו לנסות להזכיר שהיה נוהג, באו ואמרו, "אנחנו לא עושים מו"מ על משהו שמבטל נוהג, לכן תתמודדו עם זה שאתם עושים הצעת אי אמון בזמן שראש הממשלה בחו"ל".

יצחק פינדרוס: שליחות מדינית חשובה.

בועז טופורובסקי: נכון.

מיכאל מלכיאלי: עוד מדבקה בקלף של - -

בועז טופורובסקי: אני מבין שאתם רוצים להגיד כל מיני דברים על ראש הממשלה, אבל אני מנסה לענות לגופו של עניין.

בועז טופורובסקי: אני מסכים שקרן העושר, כל התהליך של האישור שלה זה לא תהליך אידיאלי.

בועז טופורובסקי: אני רוצה להזכיר לכולם שכל הדיון הזה על קרן העושר היה כדי להתחשב בפעילות הכנסת ובאופוזיציה.

בועז טופורובסקי: סגרו את המליאה לאורך הימים האלה ב-01:30, כדי שהוועדות יוכלו להתכנס.

יצחק פינדרוס: לא סגרו ב-01:30, סגרו ב-20:30, בניגוד לסיכום.

בועז טופורובסקי: סגרו ב-01:30 בימים לפני כן, בשביל שיוכלו לקיים את הוועדות.

בועז טופורובסקי: אתה יודע מה הייתה ההסתכלות של יושב ראש הכנסת?

בועז טופורובסקי: העובדים.

בועז טופורובסקי: אמרו לי חלק מאנשי האופוזיציה, "די, תפסיקו, אל תעשו עד הלילה, רצינו לעשות את זה עד שישי בבוקר".

יצחק פינדרוס: אף אחד מחברי האופוזיציה לא אמר דבר כזה.

יצחק פינדרוס: אני יחד עם שלמה היינו היחידים מהאופוזיציה שהיינו אמורים לנאום יחד עם מאיר פרוש.

יצחק פינדרוס: אף אחד מאיתנו - -

יבגני סובה: התחלתם קיזוזים.

יצחק פינדרוס: ממש לא.

יצחק פינדרוס: לא היה ולא נברא.

יצחק פינדרוס: הייתה תורנות של מי נואם עד 01:00 בלילה.

בועז טופורובסקי: אף אחד לא נשבר.

בועז טופורובסקי: אני יודע שיש איזו שהיא מחשבה או אמירה כאילו אנחנו כל הזמן רומסים או משנים סדרי עולם.

בועז טופורובסקי: אנחנו כל הזמן משתדלים לראות מה היה.

בועז טופורובסקי: במסגרת הקואליציה והמערכת אנחנו משתדלים למצוא את ההסדר הכי נכון והכי ראוי.

בועז טופורובסקי: אנחנו לרגע לא מזלזלים במה שקורה כאן בבניין.

בועז טופורובסקי: ההיפך, אנחנו מעריכים את מה שקורה בבניין.

בועז טופורובסקי: חלק מהאיזונים המגולמים בתוך המשכן זה שצריכים להיות גם הישגים לאופוזיציה.

בועז טופורובסקי: הייתה איזו שהיא הצעה של האופוזיציה שעברה ביום רביעי בקריאה טרומית.

בועז טופורובסקי: יכולנו לא להעביר אותה, אבל היא עברה בקריאה טרומית.

בועז טופורובסקי: התרעתי גם לפני שאני מעונין להעביר הצעה בקריאה טרומית לאופוזיציה.

בועז טופורובסקי: אני מבין שההצעה כאן לא הכי מקובלת עליכם, אבל אנחנו נחושים להעביר את התקציב ואת חוק ההסדרים בהקדם.

בועז טופורובסקי: אנחנו חושבים ובטוחים שמדינת ישראל ראויה לקבל את זה.

בועז טופורובסקי: אנחנו לוקחים מרווחי ביטחון שאנחנו גאים לעמוד בהם.

בועז טופורובסקי: לצערי, לא הגענו אתכם להסכמה בנושא הזה.

יריב לוין: זה לא עניין שלא הגעתם להסכמה, אלא אמרתם, "זה ראה וקדש, תסכימו".

יריב לוין: זה לא להגיע להסכמות.

יריב לוין: להגיע להסכמות זה להתדיין.

יריב לוין: אתה בעצמך אמרת שקיימתם ימים של דיונים.

יריב לוין: לא חשבתם בכלל לשמוע אותנו.

יריב לוין: אולי היינו מציעים משהו, אולי היינו תורמים משהו לדיונים האלה שקיימתם.

יריב לוין: אף פעם לא היה דבר כזה שאין שום שיח, שקודם אתם מסכמים ומחליטים, שמה שאמור להיות דיון להסכמות בינינו זו רק השאלה אם אנחנו מסכימים למה שהחלטתם או לא מסכימים למה שהחלטתם.

יריב לוין: זה לא דיון.

יריב לוין: בסוף אתה בעצמך אומר, "יש לי שאיפה אמורפית שפעם, ביום מן הימים כשיהיו איזה הסכמות, נלך קצת לקראת האופוזיציה, אבל כרגע אנחנו לא יכולים לעשות את זה בתקציב, אנחנו לא יכולים לעשות את זה בפיצולים של חוק ההסדרים, אנחנו לא יכולים לעשות את זה בחוק של פיצול הליכוד, אנחנו לא יכולים לעשות את זה בחוק של הדיינים".

יריב לוין: אני מרשה לעצמי לומר את הדברים האלה, כי הייתי יושב-ראש קואליציה ויושב-ראש ועדת הכנסת.

יריב לוין: עשיתי הרבה דברים שהאופוזיציה לא אהבה, בלשון המעטה, זה ברור, וגם לא כל היום הייתי עסוק בלרצות את האופוזיציה, אבל יש הבדל בין המצב הזה לבין הקיצון השני שאנחנו נמצאים בו - שאין שום שיח, שאין שום כלום, שלא באים עם דברים מינימאליים, סבירים שלא מסכנים את המהות הגדולה שצריכה להיות.

יריב לוין: אותו דבר בחוק ההסדרים.

יריב לוין: לו היה חבר הכנסת אורבך מרים אלי טלפון ואומר לי, "תשמע, בוא נשב, נעבור על הדברים, אני רוצה לשמוע אותך, אולי יהיו לך כמה דברים שאני אוכל להגיד שיש בהם היגיון, אולי בכל זאת דבר או שניים נכון להוציא החוצה כמו שעשו פה תמיד", האם היה קורה משהו?

יריב לוין: העולם היה נחרב?

יריב לוין: אתם יודע מה, כל אחד היה מבין את זה, גם ראשי המפלגות שלכם.

יריב לוין: עובדה שעשה את זה יושב-ראש הכנסת.

יריב לוין: לשיטתנו לא מספיק מה שהוא עשה, אבל הוא עשה, הוא ניהל מאבק והוציא דברים.

יריב לוין: כל אחד מבין שכך זה צריך להיות.

יריב לוין: אף אחד, לא במשרד האוצר ולא בממשלה, מאמין שכל הדבר הזה עבר ככה.

יריב לוין: אתה באמת חושב שהם האמינו שהם יוכלו לקחת את כל חוק ההסדרים הזה ולהעביר אותו בצורה הזאת?

יריב לוין: הם בעצמם לא האמינו שזה יכול להיות.

יריב לוין: הם גם לא עשו עבודה יסודית על החוקים, כי הם היו בטוחים שהרבה מהחוקים בכלל לא יגיעו.

יריב לוין: ברור לך ששם נפלה תקלה קשה מאוד, בלי קשר לשאלה אם עכשיו העברתם איזו רפורמה ומחר יתחלף השלטון או לא יתחלף.

יריב לוין: בסוף כולנו נצטרך לחיות לפי החוקים האלה שעוברים פה.

יריב לוין: אני לא חושב שליבך גס לזה שעציר יראה את השופט כשמאריכים לו את המעצר, אבל אתה לא שם בכלל.

יריב לוין: הם לא תיארו לעצמם שזה יקרה בכלל.

יריב לוין: אני לא זוכר שהיה דיון על התקציב בנוכחות כזאת דלה של חברי כנסת בוועדת הכנסת.

יריב לוין: למה זה קורה הפעם?

יריב לוין: כי כולם מבינים שזה חסר תכלית.

יריב לוין: אני אגיד לכם את האמת, התלבטתי אם לבוא, אמרתי שרק מבחינת החברים שלי שנמצאים פה לא יכול להיות שאני אשאיר אותם ואני לא אבוא.

יריב לוין: באמת לא ראיתי הרבה טעם.

בועז טופורובסקי: אתה יודע למה הנוכחות דלה?

בועז טופורובסקי: כי יש רק שני חברי אופוזיציה שחברים בוועדה.

יצחק פינדרוס: זו הסיבה שיש רק שני חברי כנסת, אתה יודע את זה.

יריב לוין: זו בדיוק הסיבה.

יריב לוין: הבעיה היא לא עניין של גיוס הרוב.

יריב לוין: העובדה היא שאף אחד מחברי האופוזיציה ומחברי הקואליציה לא חשב שהדיונים בוועדת הכנסת משנים משהו.

יריב לוין: זה אומר הכל.

יריב לוין: כיושב ראש ועדת הכנסת הייתי יושב עם חברי הכנסת מהקואליציה ימים ולילות על דברים.

יריב לוין: עם האופוזיציה לא ישבתי ימים ולילות, ישבתי כמה שעות.

יריב לוין: הייתי מגיע לכל מיני הבנות כאלו ואחרות, ויתורים, וגם מסביר למי שביקש לקדם דברים, כי מה לעשות, אי אפשר הכל, יש דברים שצריך לוותר בהם קצת.

בועז טופורובסקי: יכול להיות שגם הקואליציה הסכימה.

יריב לוין: חבר הכנסת טופורובסקי, אתה מבין שמה שקרה בחוק ההסדרים לא היה צריך לקרות.

יריב לוין: בסוף זו גם הנראות שלכם.

יריב לוין: אם הייתם באים ואומרים, "אתם יודעים מה, יהיה לכם עוד חצי יום", מה היה קורה?

יריב לוין: השמיים לא היו נופלים.

יריב לוין: אני חושב שכך הדברים היו צריכים להתנהל, לא בדרך הזאת שזה נעשה, של להכין נייר ולהזמין אותנו כדי שנרצה לפרוטוקול כמה מילים ואז תרימו יד ונלך הביתה, כי זה מיותר, חבל על האנרגיה.

עידית סילמן: חבר הכנסת יריב, אתה חושב שיש לך איזה רעיון שאנחנו יכולים לקחת כמה דקות הפסקה ולהגיע לאיזה שהוא - -?

יריב לוין: הצעתי כמה רעיונות.

יריב לוין: אני חושב שאם נתחיל את ההצבעות ביום חמישי לא יקרה כלום.

ניר אורבך: חבר הכנסת לוין, שמעתי אותך בקשב רב.

ניר אורבך: אני מבקש, לפני שנחליט אם אנחנו מצביעים או לא, חמש דקות התייעצות סיעתית.

ניר אורבך: אנחנו מחדשים את הישיבה.

ניר אורבך: בפתח הדברים, לפני שנעבור להצבעה, היועצת המשפטית של הכנסת, עורכת הדין שגית אפיק, בהתייחסות למכתב ששלח חבר הכנסת שלמה קרעי.

ניר אורבך: בבקשה.

שגית אפיק: הוא העלה גם בישיבה מספר דברים שאני רוצה להתייחס אליהם.

שגית אפיק: אחד, על ההצבעות בוועדת הכספים.

שגית אפיק: כיוון ש-95% מהתקציב מורכב ממספרים, הנוהג לאורך כל השנים היה שדיוני התקציב נעשים על ידי הופעת שרים בפני חברי ועדת הכספים שמתייחסים לאג'נדה הכלכלית שלהם ולמדיניות הכלכלית שלהם כפי שמתבטאת בהצעת חוק התקציב.

שגית אפיק: כיוון שהסתייגויות ביחס למספרים הן תמיד הסתייגויות סדרתיות, מעולם הן לא נדונו בדיוני ועדת הכספים, הן תמיד עלו באופן אוטומטי למליאה, שזה מה שקרה גם כאן, לכן לא מובנת לי הטענה על כך שהדיונים לא היו רציניים או כן רציניים.

שגית אפיק: הדיונים היו כפי שנעשו לאורך כל השנים מבחינת ועדת הכספים.

שגית אפיק: היו שנים שהייתה הסכמה מול חברי הכנסת של האופוזיציה על כך שגם אחרי דיוני התקציב ועדת הכספים תמשיך ותעשה דיוני עומק ביחס ליישום התקציב, ואני מניחה שיושב-ראש ועדת הכספים יכבד את ההתנהלות הזאת וינהג לפיה בהמשך.

שגית אפיק: לעניין הגשת הסתייגויות למליאה, חבר הכנסת קרעי טען שהגיעו לכאורה לאיזה שהוא סיכום מולי שאם יוגשו הסתייגויות ענייניות בלבד כולם יקבלו את כל זכויות הדיבור שלהם.

שגית אפיק: אני לא יודעת בדיוק למה הוא התכוון, אני רק אומר מה אני יודעת.

שגית אפיק: בין היתר, בהמשך להנחיה להסתייגויות שיצאה מטעמי, מטעם הלשכה המשפטית, שוחחו חברי הכנסת מהאופוזיציה גם עם יושב-ראש הכנסת וגם איתי על כך שהשנה הם יגישו הסתייגויות שהן בעיקרן הסתייגויות ענייניות, והם אכן פעלו כך.

שגית אפיק: כשיש הסתייגויות ענייניות קשה מאוד להפעיל סעיף 98, לכן בחוק משאבי טבע, למשל, לא הופעל סעיף 98.

שגית אפיק: גם אתה לא התכנסת לקיים כאן דיון על סעיף 98 ולעשות סדרי דיון מיוחדים ביחס לחוק משאבי טבע.

שגית אפיק: יחד עם זאת, הרציונל של סעיף 98 מלכתחילה הוא לדיוני תקציב ולדיוני חוק הסדרים, שאז ברור שיש אפשרות להחיל סדרי דיון מיוחדים.

שגית אפיק: זה מה שנעשה כאן לאורך כל השנים, לכן גם כאן ברור שזה מה שצריך להיות ולהיעשות.

שגית אפיק: ביחס למכתבו של חבר הכנסת קרעי שהועבר אלי ובו הוא טען ש-48 שעות להסתייגויות הן זמן קצר מידי, אני אומר שהתקדימים מראים שהיו פעמים שהיה גם פחות מ-48 שעות.

שגית אפיק: הייתה גם יממה, הייתה גם יממה וחצי.

שגית אפיק: זה מאוד תלוי בכל מיני סדרים אחרים ובכל מיני הסכמות.

שגית אפיק: אנחנו המלצנו לכם ללכת לכיוון של שתי יממות, אבל כל דבר אחר שמסתובב סביב המשחק הזה לא סוטה באופן קשה מאוד מהתקדימים הקודמים.

ניר אורבך: תודה רבה.

ניר אורבך: לפני שנעבור להצבעה אני רוצה להתייחס למה שמקודם אמר חבר הכנסת לוין.

ניר אורבך: אני מתייחס לדברים שהוא אמר בהערכה ובכבוד.

ניר אורבך: ישבנו מספר חברים פה מהוועדה, גם מהקואליציה וגם מהאופוזיציה.

ניר אורבך: מאחר ואנחנו נמצאים בשלב מאוד מאוד מתקדם לקראת העברת התקציב לא יכולנו לשנות, בוודאי לא בצורה מהותית, את הנושא של הצעת ההחלטה שהובאה לפה.

ניר אורבך: אנחנו כן נענינו לבקשתו של חבר הכסת קרעי לציין בשעות.

ניר אורבך: אם אנחנו קובעים, למשל, ששלושת רבעי מהזמן זה לחברי סיעות האופוזיציה, אנחנו נציין את זה בשעות.

ניר אורבך: אם מדובר על 30 שעות, ניתן להם 22.5 שעות.

בועז טופורובסקי: לא יותר מ..

ניר אורבך: לא יותר מ.., ונכתוב את השעות בהצעת ההחלטה.

ניר אורבך: הדגשנו שאנחנו לא יכולים לבוא בצורה משמעותית לקראתם, כי אנחנו נמצאים בשלב מאוד מתקדם ולכל תזוזה יש משמעות בתוך הקואליציה.

ניר אורבך: בישיבה עצמה ראינו שיש רצון מיד אחרי העברת התקציב לנסות וליצור איזה שהוא דף חדש בהתנהלות בוועדת הכנסת וביחסי קואליציה ואופוזיציה.

ניר אורבך: אני מתכוון, בתיאום עם חברת הכנסת סילמן וחבר הכנסת טופורובסקי, להתחיל ולנסות לקדם מפגשים כדי לקבוע התנהלות מכובדת ומכבדת מצד הקואליציה והאופוזיציה.

בועז טופורובסקי: בהחלט.

בועז טופורובסקי: כולנו מחויבים לכך.

ניר אורבך: אנחנו בהחלט מחויבים לכך כולנו.

איתן גינזבורג: הקואליציה החליטה לדבוק בסדרי הדיון של 98, כי זאת הצעה הגיונית, סבירה ותואמת לדברים שהיו בעבר.

איתן גינזבורג: אני חושב שבסוף גם אנשי האופוזיציה לא טוענים שההסדר שמונח בפני הוועדה הוא הסדר לא הגון, קיצוני או לא סביר.

איתן גינזבורג: קשה היה לקואליציה לשנות מזה בצורה דרמטית, מכיוון שבסוף מדובר בהצעה סבירה, הגונה וראלית ביחס לחוק התקציב וחוק ההסדרים.

איתן גינזבורג: הוויכוח היה לגבי עוד יום או פחות יום, לא במהות של העניין.

יבגני סובה: אדוני היושב ראש, אני מצטרף לקריאה שמיד לאחר התקציב נשב עם האופוזיציה.

יבגני סובה: אני, כמו כל חבריי בקואליציה, לא רוצה לראות את המראות שאנחנו רואים במליאת הכנסת, אם זה קריאות ביניים, אם זה צרחות לכיוונו של ראש הממשלה ושל שר כזה או אחר.

יבגני סובה: זאת האחריות של כולנו לשבת ולשנות את השיח בבית הזה, כי מפה מתחיל השיח בחברה הישראלית.

יבגני סובה: אני בז לשיח הזה.

יבגני סובה: אנחנו לא בקמפיין בחירות, אנחנו מנהלים את המדינה, עד כמה שזה נשמע בומבסטי.

יבגני סובה: אני מאמין שגם בהובלתך, גם בהובלתה של עידית סילמן, בועז טופורובסקי וכל החברים שמנהלים את הקואליציה אפשר להתחיל את ההידברות הזאת.

יבגני סובה: הכי חשוב שההידברות הזאת תהיה בציר של הקואליציה ובציר של האופוזיציה, כי האופוזיציה צריכה להסתכל גם על עצמה.

יבגני סובה: שיסתכלו על עצמם קודם כל איך הם מדברים, איזה האשמות הם מטיחים, לאיזו שפה הם התדרדרו, וגם אנחנו נסתכל על עצמנו.

יבגני סובה: אם נסכים שהשיח הזה לא יכול להימשך, נוכל לשפר את התדמית של הבית הזה ובכך להשפיע על החברה כולה.

יבגני סובה: זה מה שאני מקווה ומאחל לכולנו.

איתן גינזבורג: לגבי סדרי הדיון - האם זמן הדיון ייקח 33.5 שעות סך הכל?

עידית סילמן: זה מחולק לשלושת רבעי אופוזיציה ורבע לקואליציה.

עידית סילמן: הקואליציה תקבל את זמן הדיבור שלה על חשבון ישיבת הממשלה, במידה ותהיה ביום רביעי בבוקר.

בועז טופורובסקי: 24 שעות ושלושת רבעי שעה.

איתן גינזבורג: 24 שעות ושלושת רבעי שעה זה לאופוזיציה?

עידית סילמן: כן.

איתן גינזבורג: ועוד שמונה ורבע שעות לקואליציה?

עידית סילמן: לא ברצף.

איתן גינזבורג: כשכל אחד מחברי הכנסת מדבר עד 10 דקות?

ארבל אסטרחן: אין הגבלה.

ניר אורבך: ההגבלה היא רק בסיכום.

עידית סילמן: אני אחזק את הדברים שנאמרו כאן על ידי היועצת המשפטית ועל ידי חבריי בנוגע לכך שזמני הדיון וסדרי הדיון שניתנו הם סדרי דיון סבירים.

עידית סילמן: לא היה מקום להגיד שלא עשינו את זה בצורה הוגנת ומתחשבת כמו בחוקי הסדרים קודמים ותקציב שהגיעו למליאת הכנסת.

עידית סילמן: אני מצטרפת למה שנאמר כאן בנוגע להמשך שיתוף הפעולה.

עידית סילמן: גם בועז טופורובסקי וגם אנוכי משתדלים להגיע לשיג ושיח עם האופוזיציה כל הזמן, לנהל איתם מו"מ.

עידית סילמן: קרן העושר שעולה השבוע זה דבר שרצינו להעלות כבר בשבועות קודמים.

עידית סילמן: הוא לא עלה בגלל בקשת האופוזיציה, בגלל שלא הגענו איתם להסכמות.

עידית סילמן: גם כשהגענו איתם להסכמות, לא כל חלקי האופוזיציה הסכימו בינם לבין עצמם וזה נאלץ להידחות משבוע לשבוע.

עידית סילמן: אנחנו נמצאים במציאות שבה יש את הדיון על קרן העושר ואת הדיון על התקציב וחוק ההסדרים.

עידית סילמן: בתוך סדרי הדיון הנוכחיים האופוזיציה תקבל שלושת רבעי זמן בדיונים, הקואליציה תקבל רבע מהזמן.

עידית סילמן: במידה ותהיה ישיבת ממשלה ביום רביעי בבוקר, על חשבון זמן ישיבת הממשלה יהיה זמנה של הקואליציה לדבר.

עידית סילמן: סך הכל זה יוצא 33.5 שעות.

שגית אפיק: זה תמיד היה שלושת רבעי ורבע.

שגית אפיק: אני חייבת לעמוד על זה שמוגשים כאן חמישה חוקים - בעבר לא היו חמישה, היו ארבעה בלבד - ושהחוקים הם גדולים יותר מהרגיל.

שגית אפיק: הם הרבה יותר מאסיביים מכל החוקים ומכל התקדימים שהיו כאן.

שגית אפיק: מה שעומד לזכותה של האופוזיציה זה שאכן הוגשו כאן הסתייגויות ענייניות בלבד בכל חוקי ההסדרים.

שגית אפיק: אני לא ראיתי מספר הסתייגויות כל כך נמוך לחוק התקציב ולחוק ההסדרים ב-20 השנים האחרונות.

שגית אפיק: אנחנו מדברים גם על חוק הסדרים שהוא גדול בהיקפיו ביחס ל-20 השנים האחרונות וגם על הסתייגויות ענייניות מצד האופוזיציה.

איתן גינזבורג: אי אפשר לנתק את העובדה שאנחנו שלוש שנים מהיום האחרון שאושר פה תקציב.

עידית סילמן: הסתייגויות ענייניות נאמרו בתוך הוועדות ונלקחו בחשבון.

עידית סילמן: באו לקראת האופוזיציה.

עידית סילמן: זאת הייתה החלטה של האופוזיציה להמתין לתשובת ופסקת בג"ץ.

עידית סילמן: קיבלנו את עמדתם להשתתף או לא להשתתף.

עידית סילמן: גם עכשיו אנחנו קוראים להם לקחת חלק באותם דיוני ועדות.

ניר אורבך: מי בעד הצעת החלטת ועדת הכנסת לגבי סדרי הדיון לפי סעיף 98, ירים את ידו?

ניר אורבך: מי נגד?

ניר אורבך: בעד – פה אחד

ניר אורבך: סדרי הדיון לפי סעיף 98 התקבלו.

יבגני סובה: אני מבקש רביזיה.

ניר אורבך: הרביזיה מחר בשעה 08:30.

ניר אורבך: תודה לכולכם, אני נועל את הישיבה.